ร้านกาแฟนี้ต้องอยู่ในซอยวัดร่ำเปิง หากมาจากทางหลังมอจะผ่านโครงการบ้านข้างวัด และวัดร่ำเปิงประมาณ 100 เมตรอยู่ทางซ้ายมือ ตรงข้ามร้านเป็นอาหารปักษ์ใต้ ต้องสังเกตกันหน่อย เพราะจะเป็นร้านเล็กๆ สไตล์แบบปูนเปลือย มีบาร์ให้นั่ง และตกแต่งหน้าร้านด้วยลานเล็กๆ บรรยากาศในร้านจะออกแนวศิลปะ อินดี้หน่อยๆ เงียบ สงบ น่านั่งชิวๆดี ส่วนเรื่องเครื่องดื่มที่นี้มีเมนูหลากหลายและราคาแปลกๆดี เมนูทุกเมนูเขียนจากลายมือเจ้าของร้านเอง แนวสุดๆ และเครื่องดื่มที่แนะนำคือชาเขียวนมสด ที่ร้านนี้เขาจะพิถีพิถันในการชงมาก น้ำชาที่ได้จะมีกลิ่นหอมรสชาติหวาน มัน  สีสวย สุดคุ้มในราคาแก้วละ 50 บาท ส่วนกาแฟเริ่มต้นแก้วละ 43 บาท